stanford-oval/wikipedia huggingface dataset:
Sampo-Rosenlew
Historia > 2000-luku

Ensimmäisiä keskiraskaita leikkuupuimureita alettiin valmistaa vuonna 2001 Sampo Rosenlew 3000 -sarjan myötä.
2003 yritys aloitti puimurituotannon kehittämisen Algeriassa.
Yritys osti Black Bruin hydraulimoottoriliiketoiminnan Metsolta vuonna 2003 ja muutti nimeksi Sampo Hydraulics Oy.
Sampo-Rosenlew Oy oli osakkaana vuonna 2005 perustetussa Sampo Components Oy:ssa. Yritys valmisti metallirakenteita sekä komponentteja metalliteollisuudelle. Sampo Componentsin toimipaikka ja tuotanto olivat Nakkilassa.
Jali Prihti siirtyi toimitusjohtajaksi vuonna 2009 ja hänen edeltäjänsä Timo Prihti jatkoi hallituksen puheenjohtajana.
Historia > 2010-luku

2010 suomalais-algerialainen yhteisyritys CMA-Sampo aloitti leikkuupuimureiden valmistuksen Algeriassa.
Teollisuuspesukoneiden liiketoiminta myytiin vuonna 2011 suomalaiselle Aqua Clean Oy:lle.
Syksyllä 2011 Sampo Rosenlew julkisti 2000-sarjan leikkuupuimurit korvaavat Comia-mallit C4-C8.
Sampo-Rosenlewin valmistamien puimureiden myynti, huolto ja varaosamyynti siirtyvät vuoden 2013 aikana Agrimarketilta Valtran vastuulle. Sampot ovat olleet S-ketjun myynnissä 1970-luvulta asti.
Tammikuussa 2013 CMA-Sampo avasi Algeriassa uuden tuotantolinjan puimuritehtaalle.
Syksyllä 2013 korvattiin Sampo Rosenlew 3000 -leikkuupuimurisarja Comia C10- ja C12-malleilla.
Oman tuotemerkkinsä ohella Sampo-Rosenlew on valmistanut leikkuupuimureita muun muassa amerikkalaiselle John Deerelle (Deere & Company), mikä edusti vuonna 2015 noin kymmentä prosenttia Sampo-Rosenlewin noin 1 400 leikkuupuimurin tuotannosta. Sampo-Rosenlewin jakelu muissa Euroopan maissa siirtyi paria vuotta aiemmin John Deerelle. Samalla Pohjoismaiden jälleenmyyjänä toiminut amerikkalainen AGCO luopui 10 prosentin omistuksestaan Sampo-Rosenlewissä.
Maaliskuussa 2016 uutisoitiin intialaisen monialayritys Mahindra Groupin tytäryhtiön Mahindra & Mahindran ostavan 35 prosentin osuuden Sampo-Rosenlewistä ja aloittavan tuotannollisen yhteistyön suomalaisyrityksen kanssa.
Joulukuussa 2016 Sampo-Rosenlew Oy myi koko Sampo-Components Oy:n osakekannan nakkilalaiselle San-Meta Oy:lle. Tuotantotilat ja osa työntekijöistä siirtyivät San-Meta Oy:n palvelukseen.
Sampo Hydraulics oy irtautui konsernista vuonna 2016 ja muutti nimensä Black Bruin Oy:ksi.
Vuoden 2017 lopussa yritys osti metsäkonevalmistaja Logman Oy:n konkurssipesän.
Helmikuussa 2019 Jussi Malmi aloitti yrityksen toimitusjohtajana. Edellinen toimitusjohtaja Jali Prihti jatkoi hallituksen puheenjohtajana.
Marraskuussa 2019 esiteltiin Agritechnica-näyttelyssä yrityksen ensimmäiset hybridiroottoripuimurit Sampo Comia C20 ja C22, 2Roto.
Historia > 2020-luku

Sampo Rosenlew siirtyi vuonna 2022 kokonaan intialaisomistukseen, kun Mahindra & Mahindra hankki loputkin yhtiön osakkeet omistukseensa.
Deven Kataria on nimitetty Sampo Rosenlewin uudeksi toimitusjohtajaksi 16.4.2023 alkaen.
Tuotteet

Sampo-Rosenlew Oy:n päätuotteita ovat leikkuupuimurit ja metsätyökoneet.
Sampo-Rosenlewin SR2010-leikkuupuimuri.
Sampo Rosenlewin 3085 Superior -puimuri (2011).
Sampo-Rosenlewin Comia C8 -leikkuupuimuri (Jyväskylä, 2013).
Aiheesta muualla

Kuvia tai muita tiedostoja aiheesta Sampo-Rosenlew Wikimedia Commonsissa
Sampo-Rosenlew
Tabuuni

| Tabuuni |
| --- | --- |

Tunnisteet
IUPAC-nimi:  O-etyyli(N,N)-dimetyylifosforoamidosyanidaatti
CAS-numero:  77-81-6
PubChem CID:  6500
SMILES:  CCOP(=O)(C#N)N(C)C
Ominaisuudet
Molekyylikaava:  C5H11N2O2P
Moolimassa:  162,127 g/mol
Ulkomuoto:  Väritön tai epäpuhtauksien kanssa ruskea neste
Sulamispiste:  –50 °C
Kiehumispiste:  247,5 °C
Tiheys:  1,0887 g/cm3
Liukoisuus veteen:  980 g/l (25 °C)
Tabuuni eli O-etyyli(N,N)-dimetyylifosforoamidosyanidaatti on organofosfaatteihin kuuluva, äärimmäisen voimakas hermokaasu. Tabuuni kuuluu G-tyypin hermokaasuihin ja siitä käytetäänkin kirjainyhdistelmää GA. Kirjain G viittaa saksalaiseen alkuperään.
Tabuuni on yleensä väritöntä ja hajutonta, mutta siinä saattaa myös esiintyä hennon hedelmäinen tuoksu.
Tabuunin kemiallinen kaava on C5H11N2O2P, moolimassa 162,127 g/mol ja CAS-numero 77-81-6.
Historia

Tabuunia ei esiinny ympäristössä luonnostaan, vaan sen kehitti Natsi-Saksassa IG Farbenin (Interessen-Gemeinschaft Farbenindustrie AG) Dr. Gerhard Schrader vuonna 1936. Schraderin alkuperäisenä tarkoituksena oli luoda tehokkaampi hyönteismyrkky. Tabuunin valmistamista tehostettiin sodan aikana käyttäen keskitysleirien vankeja pakkotyövoimana sekä testihenkilöinä. Tabuunin suurista valmistusmääristä huolimatta Natsi-Saksa ei aktiivisesti käyttänyt tabuunia taisteluissa länsivaltioita vastaan. Myöhemmin tabuunia on käytetty Irakin-Iranin sodassa 1980–1988, sekä Halabjan kurdikylän hyökkäyksessä 1988.
Tabuunin valmistus ja varastointi kiellettiin kemiallisten aseiden kieltosopimuksessa (allekirjoitettu 13.1.1993 ja astunut voimaan 29.4.1997). Maailmanlaajuisen sopimuksen mukaisesti ilmoitettujen varastojen suuruus on 2 tonnia ja joulukuusta 2015 alkaen näitä varastoja on tuhottu.
Valmistus ja ominaisuudet

Tabuunia valmistetaan dimetyyliamidofosforidikloridista ja natriumsyanidista. Valmistusprosessista johtuen tabuuni ei yleensä ole puhdasta, vaan sisältää näiden lisäksi hajoamistuotteita sekä tuotannossa syntyneitä sivutuotteita. Tabuunivarastoista otetuissa mittauksissa epäpuhtauksien pitoisuus oli jopa neljännes aineen kokonaismäärästä. Yleisin epäpuhtaus on dietyylidimetyylifosforamidaatti.
Huoneenlämmössä tabuuni esiintyy nestemäisenä, mutta haihtuu hitaasti ilmaan. Mitä suurempi hermokaasun haihtuvuus on, sitä tehokkaammin se muuntuu nestemäisestä kaasumaiseksi ja leviää ympäristöön. Verrattuna muihin hermokaasuihin, tabuuni on haihtuvampaa kuin VX, mutta vähemmän haihtuvaa kuin sariini. Vaikka vähemmän haihtuvat hermokaasut eivät leviä ympäristöönsä yhtä tehokkaasti, jäävät ne toisaalta pinnoille pidemmäksi aikaa, aiheuttaen mahdollisen altistumisen tämän kautta. Tabuuni voi pysyä nestemäisenä yli 24 tuntia.
Hajoaminen ja säilyvyys

Muiden G-tyypin hermokaasujen tapaan myös tabuuni on varsin epävakaa ja se säilyy huonosti. Kaikista G-tyypin hermokaasuista tabuuni tuottaa eniten hajoamistuotteita. Hydrolyysin tuottamia hajoamistuotteita ovat muun muassa etyylifosforyylisyanidaatti, dimetyyliamiini, etyyli-N, N-dimetyyliamidofosforihappo, vetysyanidi, dimetyylifosforramidaatti ja fosforihappo. Tabuuni voidaan tuhota valkaisuaineella, mutta reaktiossa syntyy syanogeenikloridia.
Terveysvaikutukset

Tabuunille voi altistua kosketuksen tai hengityksen kautta, jonka vuoksi pelkkä kaasunaamari ei ole riittävä suoja sitä vastaan. Tabuuni on tappavan myrkyllistä ihon kautta jo alle 10 mg annoksilla. Tabuuni myös sekoittuu erinomaisesti veteen, jolloin altistuminen tabuunille voi tapahtua myös nautitun veden kautta. Ilmaa raskaampana tabuuni painuu alaspäin.
Tabuunille altistumisen oireita ovat muun muassa poikkeuksellisen matala tai korkea verenpaine, sumentunut näkö, puristava rintakehä, sekava olotila, yskä, ripuli, kuolaaminen ja liiallinen hikoilu, uneliaisuus, silmäkipu, päänsärky, lisääntynyt virtsaamisen tarve, pahoinvointi, oksentelu tai vatsakivut, nopea hengitys, vuotava nenä, hidas tai nopea syke, pienentyneet pupillit, vetistävät silmät ja yleinen heikkous.
Tabuunin vaikutukset alkavat sekuntien päästä altistumiselle kaasumuodossa olevalle tabuunille. Nestemäiselle tabuunille altistumisen jälkeen vaikutusten näkyminen kestää minuuteista tunteihin. Hermokaasut estävät kehon lihasten toimintaa kontrolloivien koliiniesteraasi-entsyymien toimintaa, jolloin välittäjäaine asetyylikoliini ei hajoa hermostossa ja rauhas- sekä lihastoiminta kiihtyy.
Hoito

Tabuunimyrkytyksen hoitoon on saatavilla vasta-ainetta, joka on tehokkainta, jos sitä annetaan heti altistumisen jälkeen. Myrkytystä hoidetaan atropiinilla tai pralidoksiimilla. Myrkytyksestä voi parantua kokonaan jos altistuminen on ollut vähäistä, mutta vakava altistuminen voi johtaa jopa kuolemaan.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Tabun (englanniksi)
National Institute of Standards and Technology (NIST): Tabun (englanniksi)
National Institute for Occupational Safety and Health (NIOSH): Tabun (englanniksi)
Kent (yhtye)

| Kent |
| --- | --- |

 Kent esiintymässä Tukholmassa heinäkuussa 2010.
Tiedot
Toiminnassa:  1990–2016
Tyylilaji:  alternative rock, indie rock, pop rock
Kotipaikka:  Eskilstuna, Ruotsi
Laulukieli:  ruotsi englanti
Entiset jäsenet:  Joakim Berg, laulu (1990–2016)  Markus Mustonen, rummut (1990–2016)  Sami Sirviö, kitara (1990–2016)  Martin Sköld, basso (1990–2016)  Harri Mänty, kitara (1996–2006)  Martin Roos, kitara (1992–1995)  Thomas Bergqvist, syntetisaattori (1990–1992) 
Levy-yhtiö:  Sony BMG  
Aiheesta muualla
Kotisivut
Infobox OKNimi-testi OK: 
Kent oli Eskilstunassa vuonna 1990 perustettu ruotsalainen alternative rock -yhtye. Yhtye esiintyi myös nimillä Jones & Giftet ja Havsänglar. Yhtyeen logo on erottuva, pienellä alkukirjaimella ja Avant Garde Gothic Book -kirjasimella kirjoitettu. Yhtye lopetti vuoden 2016 lopussa, mutta on palaamassa maaliskuussa 2025.
Yhtye ilmoitti maaliskuussa 2016 lopettavansa toimintansa vuoden lopussa, ja se konsertoi viimeisen kerran Suomessa, Vaasan jäähallissa 29. lokakuuta 2016. Lokakuussa 2024 se ilmoitti, että paluu tapahtuu maaliskuussa 2025. Suunnitteilla on kolme stadionesiintymistä mutta ei uutta musiikkia eikä esiintymisiä laajemmin
Yhtye teki useita suuria radiohittejä toisen albumin läpimurtosinglensä ”Kräm (så nära får ingen gå)” jälkeen. Yhtye on yksi Ruotsin suosituimpia, ja sitä on luonnehdittu 2,3 miljoonan myydyn täyspitkän albuminsa myötä ”Ruotsin suurimmaksi rockyhtyeeksi”.
Yhtyeen jäsenistä Markus Mustonen, Sami Sirviö ja Harri Mänty ovat ruotsinsuomalaisia.
Historia > Jones & Giftet ja Havsänglar (1990–1994)

Yhtye perustettiin vuonna 1990 nimellä Jones & Giftet. Yhtyeeseen kuuluivat tuolloin Joakim Berg, Martin Sköld, Markus Mustonen, Sami Sirviö ja Tomas Bergqvist. Kaikki alkoi, kun Joakim meni Lontooseen ja osti kaksi kitaraa, yhden Samille ja toisen itselleen. Joakim ja Sami alkoivat harjoitella Balsta Musikslottilla, ja yhtye koostui kolmesta jäsenestä. My Bloody Valentine -yhtyeen jalanjäljissä, Martin ja Joakim päättivät perustaa oman yhtyeen, ja se tapahtui koulun kahvilassa. Joakim ja Martin tapasivat ravintola Vildsvinetin ulkopuolella Eskilstunassa humalassa olevan Markuksen, joka lupasi tulla soittamaan rumpuja yhtyeeseen.
Martin Sköldin ystävä Tomas Bergqvist kutsuttiin soittamaan koskettimia yhtyeeseen. Yhtyeen ensimmäinen keikka soitettiin Lindesbergissä. Toinen keikka oli Knegoffsissa Eskilstunassa.
Vuonna 1991 Jones & Giftet voitti Cult 91 -kilpailun Skylightissa Eskilstunassa. Magnus Nygren EMIltä otti yhtyeen demon saadakseen heidät Tukholman stadioneille ja lehtiin. Nykyään Kent on kiitollinen Nygrenille tämän avustuksesta bändiä kohtaan.
Oli vuosi 1992, ja yhtyeen uusi jäsen Martin Roos soitti Jones & Giftetissä ensimmäistä kertaa Cult 92 -tapahtumassa. Pian tuon jälkeen Tomas Bergqvist erotettiin yhtyeestä ja Roos tuli hänen tilalleen. 30. syyskuuta 1992 Jones & Giftet muutti nimensä Havsänglariksi
1993 Martin Roos muutti Tukholmaan. Joakimin veli Adam Berg keksi uuden nimen, Kent. Yhtye soitti Tukholman paikoissa Tantossa, Hyndans Hörna -ravintolassa ja Uppsalassa Kalmarin osakunnassa.
Maaliskuussa 1994 Kent nauhoitti 10 kappaleen mittaisen demon yksinkertaisissa olosuhteissa. Demo annettiin Pet Soundsin Peter Ejhedenille, ja se käynnisti tapahtumaketjun. Heti kun Ejheden sai demon, hän lopetti Pet Soundissa ja alkoi työskennellä BMG:lle. Huhtikuussa Per Lindholm kuuli Kentiä ensimmäistä kertaa ja innostui yhtyeestä. 26. kesäkuuta Kent allekirjoitti ensimmäisen levytyssopimuksensa debyyttialbumistaan.
Historia > Kent ja Verkligen (1995–1996)

Vuonna 1995 Kent julkaisi samannimisen debyyttialbumin Kent. Albumi tosin antoi vääristyneen kuvan siitä, minkälaista musiikkia yhtye tulisi myöhemmin julkaisemaan. Se sai myös jonkun verran kaupallista tunnettuutta. Albumilta julkaistiin neljä singleä, joista "Frank" oli suosituin.
Vain vuotta myöhemmin Kent julkaisi toisen albuminsa, Verkligen. Kitaristi Martin Roos jätti yhtyeen uransa takia levy-yhtiö BMG:ssä, mutta hänestä on tullut sittemmin yhtyeen manageri. Ensisinglestä, "Kräm (Så nära få ingen gå)", tuli välittömästi suosittu radiohitti, ja sen myötä yhtye sai todellista julkisuutta ensimmäistä kertaa. Kaksi muuta singleä olivat "Gravitation" ja "Halka". Musiikillisesti levy oli hitaampi ja keskittyi enemmän tunteeseen. Levyn Japanin julkaisu sisälsi yhtyeen ensimmäisen englanninkielisen kappaleen, joka oli käännetty versio kappaleesta "Kräm (så nära få ingen gå)" ja sen englanninkielinen nimi oli "What it feels like"
Historia > Isola (1997–1998)

Vuonna 1997 Kent julkaisi Isolan. Kitaristi Harri Mänty oli liittynyt yhtyeeseen Verkligenin jälkeen. Verkligen toi yhtyeelle paljon keikkoja ja myös mainetta. Ensisinglestä "Om du var här" tuli hitti, kuten myös toisesta singlestä "Saker man ser". Musiikillisesti Isola meni Verkligenistä vielä hitaampaan ja tunteellisempaan suuntaan esimerkkinä kappale "747" joka on levyn pitkäkestoisin kappale kestäen 7 minuuttia ja 47 sekuntia.
Vuonna 1998 levystä julkaistiin kysynnän vuoksi englanninkielinen versio.
Historia > Hagnesta Hill (1999–2000)

Kent kiersi Yhdysvaltoja yhdessä The Cardigansin kanssa alkuvuodesta 1999 ja julkaisi myöhemmin samana vuonna levyn Hagnesta Hill. Levy sai nimensä paikasta, jossa bändillä oli ensimmäinen treenikämppä.
Vuonna 2000 Kent lähti ensimmäiselle Pohjoismaiden-kiertueelleen yhdessä The Arkin kanssa ja sittemmin muualle Eurooppaan promotoimaan Hagnesta Hillin englanninkielistä versiota. Kiertueen viimeinen keikka oli Roskildessa samana vuonna, kun festivaaleilla sattui onnettomuus, jossa yhdeksän ihmistä kuoli.
Kent julkaisi vielä vuonna 2000 tupla-albumin B-sidor 95-00, joka sisältää 25 B-puolta bändin singlejulkaisuilta. Kentistä kuvattiin samoihin aikoihin myös dokumenttielokuva nimeltä Så nära får ingen gå - ett år med Kent, jonka tuottivat Per Sinding-Larsen ja Mathias Engstrand.
Historia > Vapen & ammunition (2001–2003)

Vapen & ammunition on Kentin myydyin levy Suomessa ja Ruotsissa tähän mennessä. Ruotsissa se myi kolminkertaista platinaa. Levy julkaistiin vuonna 2002, ja se nousi heti ilmestymisensä jälkeen Ruotsin levylistan kärkeen. Yhtyeellä oli kolme kiertuetta vuonna 2002: klubikiertue Suomessa ja muissa pohjoismaissa lukuun ottamatta Ruotsia sekä loppuunmyyty kiertueen aloituskeikka Kööpenhaminassa toukokuussa. Talven aikana yhtyeellä oli jäähallikiertue Pohjoismaissa.
Vapen & ammunition oli suurmenestys Ruotsissa ja muissa Pohjoismaissa, ja bändi otti vastaan useita palkintoja, muun muassa seitsemän Grammista, kaksi Rockbjörniä ja kaksi P3 Guld -palkintoa.
Vuonna 2003 Kent esiintyi vain kerran. Konsertti pidettiin Ruotsin kansallispäivänä Tukholman stadionilla, jossa oli yleisöä 34 500 henkeä. Liput myytiin loppuun kolmessa ja puolessa tunnissa, mikä oli silloinen Ruotsin lipunmyyntiennätys. Bändi pyysi yleisöä pukeutumaan konserttia varten valkoiseen, mikä herätti hämmennystä sekä faneissa että lehdistössä. Fanit pohtivat, tarkoittaako tämä yhtyeen lopettamista. Lehdistössä taas värivalinnasta nousi kohu, jossa bändiä epäiltiin rasistisen viestin lähettämisestä.
Historia > Du & jag döden ja The hjärta & smärta EP (2004–2006)

Kent vietti hiljaiseloa seuraavat vuodet, kunnes vuoden 2004 alussa yhtye julkaisi lehdistötiedotteen, jossa kertoi työstävänsä uutta levyä. Levystä tulisi tiedotteen mukaan synkkä ja alakuloinen. Du & jag döden julkaistiin 15. maaliskuuta 2005. Ensimmäinen single levyltä oli "Max 500", joka julkaistiin 9. helmikuuta.
Yhtye lähti Turné 19 -kiertueelle 13. toukokuuta Göteborgista.
Lokakuussa 2005 ilmoitettiin, että yhtye oli äänittänyt EP:n nimeltä The hjärta & smärta EP, joka julkaistiin 2. marraskuuta 2005. EP:ltä julkaistiin single "Dom som försvann".
Vuonna 2006 Kent julkaisi erillisen singlen nimeltä "Nålens öga", jolla tuettiin Ruotsin Pelastakaa lapset -kampanjaa ”Det handlar om ett barn”. Singlen tuotot käytettiin lyhentämättöminä kampanjaan. Kent esiintyi samana vuonna kerran Hultsfredsfestivalenilla, mikä oli yhtyeen ainoa esiintyminen Ruotsissa kyseisenä vuonna.
Historia > Tillbaka till samtiden (2007–2008)

Marraskuussa 2006 Kent matkusti Yhdysvaltoihin aloittamaan seitsemännen levynsä äänitykset. Tillbaka till samtiden -levyn nauhoituksen kestivät talvesta kevääseen 2007, ja levyn julkaisupäivämääräksi ilmoitettiin 17. lokakuuta 2007. Päivämäärää kuitenkin aikaistettiin lokakuun 12. päiväksi, koska levy oli vuotanut internetiin.
Levyn ensimmäinen single "Ingenting" julkaistiin syyskuun 17. päivänä. Levyltä julkaistiin vielä myöhemmin singleinä kappaleet "Columbus", "Generation Ex" ja "Vy från ett luftslott" (Punks Jump Up-remix).
Tammikuussa 2007 yhtyeen manageri Martin Roos ilmoitti, että bändin toinen kitaristi Harri Mänty lähtee yhtyeestä. Syyksi ilmoitettiin, ettei Männyllä enää ollut motivaatiota jatkaa Kentissä.
Levyn julkaisun yhteydessä Kent lähti syyskiertueelle, joka alkoi 4. marraskuuta Helsingin Kulttuuritalolta. Kulttuuritalolla järjestettiin kaksi lisäkonserttia lippujen suuren menekin ansiosta.
Kentin urasta julkaistiin Ruotsissa myös kirja nimeltä Kent: Texter om Sveriges största rockband, jonka on koonnut toimittaja Håkan Steen. Kirja sisältää lehtiartikkeleita, haastatteluja sekä levyarvioita.
Joulukuun 23. päivänä 2008 Kent julkaisi kotisivuillaan uuden kappaleen nimeltä ”På drift?”. Kappaletta käytettiin myös ruotsalaisen Friends-organisaation koulukiusaamisen vastaisessa kampanjassa.
Historia > Röd ja En plats i solen (2009–2011)

Kent ilmoitti 21. huhtikuuta 2009 alkavansa nauhoittaa uutta levyä. 4. lokakuuta yhtyeen kotisivuilla ilmoitettiin, että bändi julkaisisi uuden levyn nimeltä Röd marraskuun 6. päivänä.
Levyn ensimmäinen single "Töntarna" julkaistiin 4. lokakuuta digitaalisesti ja 12. lokakuuta levynä.
Levyn "Hjärta"-kappaletta varten kuvattiin musiikkivideo yhdessä ruotsalaisen TV-ohjelman Efterlyst kanssa. Kappale on omistettu kadonneille henkilöille. Kent julkaisi samana vuonna "2000"-nimisen kappaleen, jonka tuotot ohjattiin Stockholms hemlösa -yhdistykselle.
Kent sai oman SingStar-pelin toukokuussa 2010.
14. kesäkuuta 2010 Kent ilmoitti julkaisevansa yhdeksännen levynsä vielä samassa kuussa. Levyn nimeksi tuli En plats i solen. Bändi kiersi 18 esiintymisen verran samana kesänä.
Historia > Jag är inte rädd för mörkret (2012–2016)

Kent ilmoitti 22. marraskuuta 2011 äänittävänsä uutta levyä Montpellier’ssa Ranskassa. Kymmenennen studioalbumin nimeksi tuli Jag är inte rädd för mörkret. Yhtye kuvaili uutta levyä ”ylpeäksi, toiveikkaaksi ja itseään säälimättömäksi (ainakin melkein)”, sekä ”vain parhaiden mahdollisten melodioiden kokoelmaksi”.
Ensimmäinen single oli nimeltään "999" ja julkaistiin 28. maaliskuuta. Kahta päivää myöhemmin Kent julkaisi bonuskappaleen "Ett år utan sommar", joka ei ole mukana levyllä.
Levy julkaistiin 25. huhtikuuta 2012 ja yhtye lähti albumin tiimoilta kesäkiertueelle Pohjoismaihin.
Yhtye ilmoitti maaliskuussa 2016 lopettavansa 26 vuotta kestäneen toimintansa vuoden 2016 lopussa. Yhtyeeltä ilmestyi 14. maaliskuuta Egoist-niminen single ja 20. toukokuuta viimeiseksi jäänyt albumi Då som nu för alltid. Kent teki viimeisen kiertueen loppuvuodesta 2016. Saman vuoden syksyllä ilmestyi vielä Best Of -kokoelmalevy.
Kokoonpano > Yhtye

| --- | --- |
 Viimeinen kokoonpano Joakim Berg (laulu, kitara)  Martin Sköld (basso)  Markus Mustonen (rummut)  Sami Sirviö (kitara) :  Aiemmat jäsenet Thomas Bergqvist (syntetisaattori, 1990–1992)  Martin Roos (kitara, 1992–1995)  Harri Mänty (kitara, 1996–2006)
Kokoonpano > Live-jäsenet

Andreas Bovin – koskettimet, kitara, liveohjelma
Max Brandt – kitara
Diskografia

Kent (1995)
Verkligen (1996)
Isola (1997; englanniksi 1998)
Hagnesta Hill (1999; englanniksi 2000)
Vapen & ammunition (2002)
Du & jag döden (2005)
Tillbaka till samtiden (2007)
Röd (2009)
En plats i solen (2010)
Jag är inte rädd för mörkret (2012)
Tigerdrottningen (2014)
Då som nu för alltid (2016)
Kirjallisuutta

Linkola, Hannu: Du & jag Kent: Rakkaus kuin laulut joita kuulemme.  Helsinki:  Schildt & Söderström, 2017.  ISBN 978-951-52-4314-0
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (ruotsiksi) (englanniksi)
Epäviralliset Kent-sivut (ruotsiksi)
Kent Myspacessa (englanniksi)
Kent
| --- | --- |
Studioalbumit:   Kent  Verkligen  Isola  Hagnesta Hill  Vapen & ammunition  Du & jag döden  Tillbaka till samtiden  Röd  En plats i solen 
Kokoelmat:   B-sidor 95-00 
Levyboksit:   Box 1991-2008 
EP:t:   The hjärta & smärta EP 
Ruotsinkieliset singlet:   ”När det blåser på månen”  ”Som vatten”  ”Frank”  ”Jag vill inte vara rädd”  ”Kräm (så nära får ingen gå)”  ”Halka”  ”Gravitation”  ”Om du var här”  ”Saker man ser”  ”747”  ”Musik non stop”  ”En himmelsk drog”  ”Kevlarsjäl”  ”Chans”  ”Spökstad”  ”Dom andra”  ”Kärleken väntar”  ”FF / VinterNoll2”  ”Max 500”  ”Palace & Main”  ”Den döda vinkeln”  ”Ingenting”  ”Columbus”  ”Generation Ex”  ”Vy från ett luftslott”  ”Töntarna”  ”Hjärta”  ”Idioter” 
Englanninkieliset singlet:   ”If You Were Here”  ”Things She Said”  ”747”  ”If You Were Here”  ”Music Non Stop”  ”Heavenly Junkies”  ”More than Hagnesta Hill” 
Musiikkivideot:   När det blåser på månen  Frank  Kräm (så nära får ingen gå)  Om du var här  Saker man ser  747  Om du var här  Saker man ser  Musik non stop  En himmelsk drog  Music Non Stop  Heavenly Junkies  Chans  Dom andra  Kärleken väntar  VinterNoll2  FF  Max 500  Palace & Main  Den döda vinkeln  Dom som försvann  Ingenting  Columbus  Generation Ex  Vy från ett luftslott  Töntarna  Hjärta  Idioter  Gamla Ullevi / Skisser för sommaren  999  Jag ser dig  Tänd på  Var är vi nu?  Mirage  Då Som Nu För Alltid  Den vänstra stranden  Vi är för alltid  Den sista sången 
Käännös suomeksi
Kuukkanen

Kuukkanen voi tarkoittaa:
Sukunimenä

Anneli Kuukkanen (s. 1955), kilpakävelijä
Toivo J. Kuukkanen (1886–1978), poliitikko ja Suomen Metallityöväen Liiton perustajajäsen
Topias Kuukkanen (s. 1992), koripalloilija
Viljo Kuukkanen (1917–2001), poliitikko ja ammattiyhdistysjohtaja
Vesistöjä

Iso-Kuukkanen, järvi Jyväskylän ja Laukaan rajalla
Survival of the Fastest

| Survival of the Fastest Gama Bomb |
| --- | --- | --- |

Studioalbumin tiedot
 Julkaistu: syyskuu 2005 huhtikuu 2006
 Tuottaja(t): Gama Bomb
 Tyylilaji: thrash metal
 Kesto: 29.15 34:00 (reissue)
 Levy-yhtiö: omakustanne Witches Brew
Gama Bombin muut julkaisut
|   | Survival of the Fastest 2006 | Citizen Brain 2008 |
Survival of the Fastest on irlantilaisen thrash metal -yhtye Gama Bombin esikoisalbumi. Albumi julkaistiin omakustanteena syyskuussa 2005 sekä uudelleen levymerkillä Witches Brew vuonna 2006.
Kappaleet

Zombie Creeping Flesh – 2.41
Steel Teeth (The Metal Jaw) – 2.45
Zombie Kommand – 2.49
Atomizer – 3.13
Fortified Zone – 2.15
Racists! – 3.33
Scientists? – 2.39
Hell Trucker – 2.14
Nuke The Skeets – 0.13
Skellington Crew – 3.06
Bullet Belt – 3.49
Kappaleet > Bonuskappaleet

The Survival Option – 2.11
M.A.D. – 2.34
Kokoonpano

Philly Byrne ‎– laulu
Joe McGuigan ‎– bassokitara, taustalaulu
Luke Graham ‎– kitara
Kevy Canavan ‎– kitara
Kokoonpano > Vierailevat muusikot

Ronan Fitzpatrick ‎– rummut
Damien Boyce ‎– rummut kappaleissa "M.A.D" ja "The Survival Option"
Arvostelut

Imperiumi.net:
Aiheesta muualla

Survival of the Fastest Discogsissa. (englanniksi)
Albumi Survival of the Fastest Encyclopaedia Metallum -sivustolla (englanniksi)
Tango Palace

| Tango Palace Dr>  John |
| --- | --- | --- |

Studioalbumin tiedot
 Äänitetty : Sound Labs, Hollywood, Kalifornia
 Julkaistu: 1979
 Formaatti: LP
 Tuottaja(t): Tommy LiPuma, Hugh McCracken
 Tyylilaji: New Orleans R&B, Bayou Funk
 Kesto: 34.56
 Levy-yhtiö: Horizon Records
Dr. Johnin muut julkaisut
| City Lights 1978 | Tango Palace 1979 | Dr. John Plays Mac Rebennack 1981 |
Tango Palace on Dr. Johnin levy vuodelta 1981.